পুলিশ সূত্রে খবর, সৌরভের বাড়ি দক্ষিণ ২৪ পরগনার সোনারপুরে। তাঁর এক দাদা থাকেন উত্তর ২৪ পরগনার হৃদয়পুরে। গত ১৯ জুলাই সেই দাদার বাড়িতে গিয়েছিলেন সৌরভ। ওই দিনই তিনি হৃদয়পুর স্টেশনের কাছে ট্রেনের সামনে ঝাঁপ দিয়ে আত্মহ্যার চেষ্টা করেন। তাঁকে উদ্ধার করে বারাসত জেলা হাসপাতালে নিয়ে যাওয়া হয়। পরে পরিস্থিতির অবনতি হলে তাঁকে দক্ষিণ শহরতলির একটি বেসরকারি হাসপাতালে ভর্তি করা হয়। সেখানেই ২১ জুলাই মৃত্যু হয় সৌরভের। আত্মহত্যার চেষ্টা করার আগে মোবাইলে একটি ভিডিয়ো করেন তিনি। সেখানে প্রেমিকা সম্পর্কে তাঁর নানা অভিযোগ জানান।